Nordavind redder vinterferieværet
– Vi har et litt kraftig lavtrykk som kommer inn fra vest mot Sør-Norge fra tirsdag kveld, og som vil gi mye nedbør på Vestlandet onsdag. Men det vil også gi noe dryss over hele innlandet i Sør-Norge, forklarer meteorolog Lillian Bergheim i StormGeo.I lavlandet og langs kysten vil nedbøren falle som regn, og det ventes solide mengder regn i for eksempel Bergen. Fra klokken 18 tirsdag og 24 timer fram viser prognosen at det kan falle mellom 50 og 70 mm regn her. – Men dette kan gi et etterlengtet påfyll på en del skisteder, som Kvamskogen og Myrkdalen, mener hun. Øst for vannskillet kan det gjerne bli 5 – 10 cm snø, tenker hun: – Det utgjør ikke så mye i bakkene, men sikkert fint for dem som går langrenn, sier hun.Når dette lavtrykket har passert Sør-Norge, ser det ut til å stanse opp over Finland, og dermed setter det opp en nordavind som vil prege torsdag og fredag. – Nå vil temperaturen bli senket over hele landet, og vi kan få et par-tre fine kalde vinterdager, med noen nordavind. Det vil også komme noen snøbyger på Nord-Vestlandet og i Trøndelag.Her er det vinterferie uke 8, altså fra 20. til 24. februar: Oslo, Akershus, Aust-Agder, Hedmark, Voss og Odda i Hordaland, Møre og Romsdal, Sør- og Nord-Trøndelag, Sogn og Fjordane, Telemark, Vest-Agder, Vestfold og Østfold. Finnmark: Fri 23. – 24. februar Lørdag ser ut til å bli en ganske bra dag – med overgang fra nordavinden til et nytt større lavtrykk som ligger klar i vest – men som ikke ser ut til å komme helt inn til kysten. Derfor ser også søndagen usikker ut – inntil prognosene viser hvordan dette lavtrykket vil oppføre seg. Her kan du selv sjekke hvor mye det blåser akkurat nå! Sett musepekeren på kartet, klikk, og du får fram vindstyrke i km/t. Karttjenesten er levert av www.earath.nullschoool.net
Først et kjærkomment dryss av snø over hele innlandet i Sør-Norge, og så to-tre kalde, fine vinter dager. Vinterferien i boks!